Metal Final4 2020-21
Pokalturneringen i ishockey 2020-21 var den 29. udgave af den danske pokalturnering i ishockey for mandlige klubhold. Turneringen blev arrangeret af Danmarks Ishockey Union og afviklet under navnet Metal Final4 på grund af et sponsorat fra Dansk Metal. Den blev afviklet som et final 4-stævne den 29. - 30. januar 2020 i Bentax Isarena i Aalborg, som var vært for turneringen for tredje år i træk.

De første 16 spillerunder af Superisligaen 2020-21 fungerede som kvalifikation til turneringen, og de fire bedst placerede hold efter to indbyrdes opgør mellem hvert hold, Aalborg Pirates, Rungsted Seier Capital, Esbjerg Energy og SønderjyskE Ishockey, kvalificerede sig til turneringen.

Turneringen blev vundet af SønderjyskE Ishockey efter finalesejr på 4-2 over Esbjerg Energy. Sønderjyderne vandt dermed Pokalturneringen for fjerde gang, men for første gang siden 2013. Esbjerg Energy var i pokalfinalen for første gang siden moderklubben Esbjerg IK vandt turneringen i 1993. SønderjyskE's Mike Little blev efter finalen kåret som "Årets pokalfighter".

Format 

Turneringen havde deltagelse af de fire bedst placerede hold i Superisligaen 2020-21 efter 16 spillerunder:
 Aalborg Pirates
 Rungsted Seier Capital
 Esbjerg Energy
 SønderjyskE Ishockey

Turneringen afvikledes som et final 4-stævne, hvor alle kampene blev spillet i Bentax Isarena i Aalborg i dagene 29. - 30. januar 2021. I tilfælde af uafgjort var der forskellige formater for semifinalerne og finalen.
 Semifinalerne blev afviklet efter samme overtidsformat som grundspilskampene i Superisligaen 2020-21, dvs. først fem minutters sudden death med tre markspillere på hvert hold, evt. efterfulgt af straffeslagskonkurrence.
 Finalen blev spillet efter samme overtidsformat som slutspilskampe i Superisligaen 2020-21, dvs. sudden death til først scorede mål med fire markspillere på hvert hold i perioder a 20 minutter.

Kampene blev spillet uden tilskuere, eftersom turneringen blev afviklet under de restriktioner, som var indført på grund af den igangværende COVID-19-pandemi. Til gengæld blev kampene vist i en drive in bio i Aalborg.

Resultater

Kvalifikation 

Da holdene i Superisligaen 2020-21 havde mødt hinanden to gange, gik de fire bedst placerede hold videre til pokalturneringens semifinaler.

Semifinaler 

De fire hold blev parret i to semifinaler ved en lodtrækning uden seedning foretaget den 8. januar 2021 i forbindelse i TV2 Sport's transmission af en Metal Liga-kamp fra Bitcoin Arena. Rungsted Seier Capitals direktør Thomas Friberg trak sammensætningen af de to kampe.

Finale 

Finalen blev afgjort i én kamp mellem vinderne af de to semifinaler.

Se også 
 Superisligaen 2020-21

Kilder / eksterne henvisninger 
 DIU Stats - Metal Final 4 - 2020-21

Noter 

Ishockey i 2021
Pokalturneringen i ishockey
Sport i Aalborg